નોંધનીય છે કે બેફામ વસૂલાતી ફી મામલે વાલીઓના રોષ પછી રાજ્ય સરકારે ખાનગી સ્કૂલોમાં ફી નિયંત્રણ કરતા ફી નિયમન કાયદો રજૂ કર્યો હતો. તેની વિસંગતતાને પડકારતા ખાનગી શાળાના સંચોલકોએ હાઇકોર્ટમાં અરજી કરી સ્ટેની માંગણી કરી હતી. કોર્ટે આ મામલે ચુકાદો આપી સ્ટેની માંગણી ફગાવી દીધી છે. સાથે જ સ્કૂલ ફી નિયમન કાયદો યોગ્ય હોવાનું જણાવી તેને વર્ષ 2018થી લાગુ કરવાની માંગણી કરી છે. આ કાયદા મુજબ આ કાયદાને ભંગ કરનાર શાળાની શૈક્ષણિક માન્યતા રદ્દ થવાથી લઇને પ્રથમ વારે 5 લાખ રૂપિયાના દંડની વાત પણ ઉલ્લેખવામાં આવી છે. આ બાદ ભૂતપૂર્વ શિક્ષણ મંત્રી ભુપેન્દ્ર ચુડસમાએ આ નિર્ણયને ઐતહાસિક દિવસ ગણાવી, ચુકાદાને આવકાર્યો છે. સાથે જ વાલીઓએ પણ આ અંગે ખુશી વ્યક્ત કરી છે.